# வரலாறு

முதல் முறையான துப்புரவுத் திட்டம் 1954 இல் தொடங்கப்பட்டது, 1982ல் சுகாதார பாதுகாப்பு வெறும் 2% ஆக இருந்தது. அதைத் தொடர்ந்து 1986 இல் மத்திய கிராமப்புற சுகாதாரத் திட்டம் தொடங்கப்பட்டது. இவை கழிப்பறை கட்டுமானத்தை நோக்கமாக கொண்டு வழிநடத்தப்பட்டது, மக்களின் நடத்தையில் எந்தவிதமான மாற்றத்தையும் கொண்டுவர பிரச்சாரம் ஏதும் மேற்கொள்ளப்படவில்லை, விநியோக அடிப்படையிலான அணுகுமுறை எந்தவித மாற்றத்தையும் குறிப்பிட்டளவில் ஏற்படுத்தவில்லை. சுகாதார பாதுகாப்பு சிறிதாக 9% அளவில் அதிகரித்தது. இந்திய அரசு 1999 ஏப்ரல் 1இல் எளிய ஊரக துப்புரவு திட்டத்தைக் கட்டமைப்பு மாற்றம் செய்து, சமூகத் தலைமை முழுமைத் துப்புரவு பரப்புரையைத் (Total Sanitation Campaign) (TSC) தொடங்கி வைத்தது. பின்னர் 2012 ஏப்ரல் 1இல் *நிர்மல் பாரத் அபியான்* ( *Nirmal Bharat Abhiyan*) (NBA) என மன்மோகன் சிங் அவர்களால் பெயர் மாற்றப்பட்டது. துப்புரவு தேவையை உருவாக்க, வறுமை கோட்டுக்கு கீழே வாழும் குடும்பங்கள் கழிப்பறை கட்டுவதற்கான செலவு மானியத்துடன் இணைக்கப்பட்டது.  
கிராமப்புறங்களில் ( மத்தியப் பிரதேசம் ) எண்பது கிராமங்களில் ஒரு வரையறுக்கப்பட்ட சீரற்ற ஆய்வு, TSC திட்டம் கழிவறைகளைக் கொண்ட வீடுகளின் எண்ணிக்கையை சாதாரணமாக அதிகரித்தது மற்றும் திறந்தவெளி மலம் கழிப்பதைக் குறைப்பதில் சிறிய விளைவைக் காட்டியது. இந்தியாவில் உள்ள 138.2 மில்லியன் கிராமப்புற குடும்பங்களில் (2001 புள்ளிவிவரம்), கிட்டத்தட்ட 3.5 மில்லியன் கழிவறைகளைக் கட்டியுள்ளனர். இருப்பினும், குழந்தைகளின் ஆரோக்கியத்தில் எந்த முன்னேற்றமும் இல்லை." முந்தைய "நிர்மல் பாரத் அபியான்" கிராமப்புற சுகாதாரத் திட்டம் யதார்த்தமற்ற அணுகுமுறையால் தடைபட்டது. வலுவான அரசியல் விருப்பமின்மை, அரசியல் தலைமையின்மை மற்றும் மக்களிடையே நடத்தை மாற்ற அணுகுமுறையின்மை போன்றவைகளும் திட்டங்களின் தோல்விக்கு காரணமாயின. இதன் விளைவாக, நிர்மல் பாரத் அபியான் 24 செப்டம்பர் 2014 அன்று தூய்மை இந்தியா இயக்கம் (ஸ்வச் பாரத் அபியான்) என அமைச்சரவை ஒப்புதலால் மறுசீரமைக்கப்பட்டது.  
இந்தியாவில் கிராமப்புறக் கழிப்பறைகள் 1981 இல் 1% இலிருந்து 1991 இல் 11% ஆகவும், 2001 இல் 22% ஆகவும், 2011 இல் 32.7% ஆகவும் அதிகரித்தது. விடுதலை பெற்று 67 ஆண்டுகளுக்குப் பிறகும் 55கோடிக்கும் அதிகமான மக்கள் திறந்த வெளியில் மலம் கழிக்க வேண்டும் என்பது தேசிய அவமானம் என்றும், 2014 ஆகத்து 15ல், தில்லி செங்கோட்டையிலிருந்து பிரதமர் நரேந்திர மோடி தூய்மையான இந்தியாவை அர்பணிப்பதன் மூலம் மகாத்மா காந்தியின் 150வது பிறந்தநாளில் அஞ்சலி செலுத்த பொதுமக்களுக்கு அழைப்புவிடுத்தார். நரேந்திர மோதி தானே முன்னின்று பெருமளவில் தூய்மை இந்தியா இயக்கத்தினை எடுத்தச் சென்ற முதல் பிரதம மந்திரி ஆவார். தூய்மை இந்தியா திட்டம் துவங்கும் முன் 2013-14ல் 38.4% கிராமப்புற வீடுகளில் கழிவறை வசதி இருந்தது, அதுவே 2014-15ல் 43.8%, 2015-16ல் 51.6%, 2016-17ல் 65.4%, 2017-18ல் 84.3%, 2018-19ல் 98.5%, 2019-20ல் 100% கழிப்பறை வசதி கட்டப்பட்டது.  
ஆதாரங்கள்: SBM (கிராமம்), ஜல் சக்தி அமைச்சகத்தின் டாஷ்போர்டு; PRS.  
இந்தியாவின் தேசிய வருடாந்திர கிராமப்புற சுகாதாரக் கணக்கெடுப்பு 96.5% கிராமப்புறக் குடும்பங்களிடம் கழிவறையுடன் கூடிய வீடுகளுள்ளது என்று தெரிவித்துள்ளது. இந்திய அரசின் 2019-2020 அறிக்கையில் இந்த கழிப்பறை அற்ற வீடுகளின் எண்ணிக்கை 1.4% அல்லது 19 மில்லியனாகக் குறைக்கப்பட்டது. 2014 முதல், திறந்தவெளி மலம் கழித்தல் இல்லாத இலக்குகளை எட்டுவதில் இந்திய அரசு குறிப்பிடத்தக்க முன்னேற்றம் கண்டுள்ளது. ஜனவரி 2020ல் 36 மாநிலங்கள் மற்றும் யூனியன்பிரதேசங்கள், 706 மாவட்டங்கள் மற்றும் 603,175கிராமாங்கள் திறநதவெளி மலம் கழிக்கும் அற்ற பகுதிகளாக அறிவிக்கப்பட்டது. கடந்த ஐந்தாண்டுகளில் மட்டுமே எஸ்.பி.எம்.மின் கீழ் இந்தியா ஏராளமான குறிப்பிடத்தகுந்த கழிப்பறைகளை உருவாக்கியுள்ளது.  
தூய்மை இந்தியா இயக்கம் வெற்றி அளவை எட்டியதின் காரணமாக பின்வருவனற்றை குறிப்பீட்டுச் சொல்லலாம், அவை SBM முந்தைய சுகாதாரத் திட்டங்களின் மீது கட்டமைக்கப்பட்டிருந்தது, மேலும் இது முந்தைய திட்டங்களின் அணுகுமுறைகளை செம்மைப்படுத்தியது மற்றும் மாவட்ட அளவீளான செயல் திட்டத்தை வடிவமைத்திருந்ததும் காரணமாக இருந்தது. 2010 களின் முற்பகுதியில் இருந்து, மேற்கு வங்கம் முதல் ராஜஸ்தான் வரையிலான பல மாவட்ட ஆட்சியர்கள் மற்றும் நீதிபதிகள், உள்ளூர் மக்களையும் பஞ்சாயத்துகளையும் சமூகத் திரட்டலில் ஈடுபடுத்த பல்வேறு முறைகளைப் பரிசோதித்தனர். அவர்கள் பிராச்சரகர்களைத் தேர்ந்தெடுத்து, அவர்களுக்குப் பயிற்சி அளித்து, ஒர் காலஅட்டவணையின் அடிப்படையில் பிரச்சாரங்களுக்கு விடுவித்தனர். அவர்களுக்கு துப்புரவு நிதியில் இருந்து ஊதியம் வழங்கப்பட்டது. வலுவான பஞ்சாயத்துகளைக் கொண்ட மாநிலங்களில் இந்த நடவடிக்கைகள் பலனளித்தன மற்றும் கழிவறை கட்டுமானம், சுகாதாரத்தின் ஆதாயங்கள், பயன்பாட்டின் மூலம் மக்களிடையே ஆதரவைப் பெற்றன. மற்ற மாநிலங்களில், கழிப்பறை கட்டுவதைத் தாண்டி சிறிதளவே சாதிக்க முடிந்தன.